शार्क् टैङ्क् इण्डिया

शार्क् टैङ्क् इण्डिया (अभिधार्थः - भारतीयः ग्राहागारः; ) सेट् इण्डिया इति नाम्नः वाहिन्या प्रसारितः एकः भारतीयः अकृत्रिमः व्यवसायिकः धारावाहिकः आसीत्। एतत् कार्यक्रमम् अमेरिक्कायाः कार्यक्रमस्य शार्क् टैङ्क् इत्यस्य भारतीयः स्वरुपः वर्तते। एतस्मिन् वणिजः निवेशकानां सम्मुखं व्यवसायिकाः प्रदर्शन्यः दर्शयेयुः च निवेशकाः (शार्कस्) निवेशार्थं निश्चिनुयुः। एतस्य प्रथमः भागः २०२१ तमस्य वर्षस्य दिसंबर्-मासस्य विंशतिः दिनाङ्कतः २०२२ तमस्य वर्षस्य फेब्रुवरीमासस्य चत्वारि दिनाङ्कपर्यन्तं समचलत्। 

एतस्य सत्कारी रणविजय सिंहः आसीत्। एतत् कार्यक्रमं प्रमुखतः हिन्दीभाषायां सेट् इण्डिया नाम्नः वाहिन्यां च सोनीलिव् इति नाम्ना अन्तर्जालीयायां वाहिन्यां समचलत्। एकस्मिन् उपक्रमे निवेशकः पीयूष बंसलः अन्येषां निवेशकानां समक्षं प्रतिभागिनीव स्वव्यवसायिकाः विचाराः प्रादर्शयत् ।

धारणा 
एतस्मिन् कार्यक्रमे विभिन्नाः वणिजः आगच्छन्ति च निवेशकानां समक्षं स्वनवविचाराः स्थिरीकुर्वन्ति यैः विचारैः ते स्वव्यवसायान् प्रसारयितुम् इच्छन्ति। विचारानां प्रदर्शनीनाम् अनन्तरं निवेशकाः व्यवसायिकाः प्रश्नाः परिपृच्छन्ति। यदि निवेशकाः वणिजां व्यवसायाः रोचन्ते चेत् ते यदा कदा पणित्वा वणिजां निगमस्य कतिपयाः समानांशान् क्रीणन्ति। एते आत्मविहिताः धनपतयः वणिजः उपदिशन्ति अपि। 

कार्यक्रमे ६२०००+ आकाङ्क्षिनः आगतवन्तः आसीत् यस्मिन् केवलं १९८ प्रतिभागिनः निवेशकानां समक्षं गतवन्तः परंतु प्रसारणं केवलं ११७ प्रतिभागिनः अभवत् तस्मिन् अपि केवलं ६७ वणिजः सफलीभूताः।

प्रस्तावाः, निवेशाः च

शार्क्स् 
निमनलिखितेषु सप्तसु निवशकेषु केचिदपि पञ्च निवेशकाः चतुस्त्रिंशत् पञ्चत्रिंशत् विहाय प्रत्येकस्मिन् उपक्रमे उपस्थितवन्तः।

 अशनीर ग्रोवरः – भारतपे इत्यस्य उपसंस्थापकः च प्रबंधनिदेशकः
 अमन गुप्ता – बोट् इत्यस्य उपसंस्थापकः च मुख्यप्रचाराधिकारी
 अनुपम मित्तलः – shaadi.com च पीपल्स् ग्रुप् इत्यनयोः संस्थापकः च मुख्यकार्याधिकारी
 गज़ल अलघ – मामा अर्थ् इत्यस्य उपसंस्थापिका
 नमिता थापर – एम्क्यूर् फार्मास्युटिकल्स् इत्यस्य कार्यकारिणी निदेशिका
 पीयूष बंसलः – लेन्सकार्ट् इत्यस्य संस्थापकः च मुख्यकार्याधिकारी
 विनीता सिंह – सुगर् कोस्मेटिक्स् इत्यस्य उपसंस्थापिका च मुख्यकार्याधिकारिणी

    

दूरदर्शनधारावाहिन्यः